**OBRAZLOŽENJE OPĆEG DIJELA FINANCIJSKOG PLANA**

**21852 HRVATSKA AKADEMSKA ISTRAŽIVAČKA MREŽA – CARNET**

**PRIHODI I PRIMICI**

|  |  |  |  |  |  |
| --- | --- | --- | --- | --- | --- |
| **IZVOR** | **STAVKA** | **OPIS STAVKE** | **PRIJEDLOG PLANA 2025.** | **PRIJEDLOG PLANA 2026.** | **PRIJEDLOG PLANA 2027.** |
| 11 | **671 - izvor 11** | Prihodi iz nadležnog proračuna za financiranje redovne djelatnosti proračunskih korisnika | 22.238.830 | 21.538.830 | 21.538.830 |
| 12 | **671 - izvor 12** | Prihodi iz nadležnog proračuna za financiranje redovne djelatnosti proračunskih korisnika | 2.266.660 | 1.392.360 | 1.922.270 |
| 31 | **6615** | Prihodi od pruženih usluga | 2.500 | 2.500 | 2.500 |
| 43 | **65268** | Ostali prihodi za posebne namjene | 1.900.000 | 1.900.000 | 1.900.000 |
| 51 | **632311700** | Tekuće pomoći od institucija i tijela EU - ostalo | 3.649.687 | 0 | 0 |
| 52 | **6393** | Tekući prijenosi između proračunskih korisnika istog proračuna temeljem prijenose EU sredstava | 5.207 | 7.922 | 0 |
| 559 | **632310559** | Tekuće pomoći od institucija i tijela EU – ostale refundacije | 172.690 | 0 | 0 |
| 561 | **632310561** | Europski socijalni fond (ESF) | 5.444.580 | 3.871.090 | 3.276.620 |
| 581 | **632310581** | Tekuće pomoći od institucijskih tijela EU - Mehanizam za oporavak i otpornost | 15.998.080 | 4.068.480 | 0 |
| 581 | **632410581** | Kapitalne pomoći od institucijskih tijela EU - Mehanizam za oporavak i otpornost | 42.414.330 | 9.220.140 | 0 |
| 63 | **663131000** | Tekuće donacije od trgovačkih društava | 390.000 | 0 | 130.000 |

* Do povećanja ukupnih planiranih prihoda u 2025. godini u odnosu na 2024., najvećim dijelom dolazi zbog završetka projekta „Digitalna preobrazba visokog obrazovanja e-sveučilišta“ koji je financiran iz izvora 581, te početka projekta „Uspostava Nacionalnog koordinacijskog središta za industriju, tehnologiju i istraživanja u području kibernetičke sigurnosti” koji je financiran iz izvora 51 i 12
* Do povećanja prihoda dolazi na izvoru 581 iz kojeg će CARNET financirati projekt „Digitalna preobrazba visokog obrazovanja e-sveučilišta“ koji za cilj ima unaprijeđenje kvalitete i dostupnosti sustava visokog obrazovanja, osnaživanjem fleksibilnosti i inovativnosti javnih visokih učilišta kroz podršku ulaganjima u digitalnu nastavnu infrastrukturu koja će doprinijeti učinkovitosti digitalne preobrazbe i povećanju digitalne zrelosti visokog obrazovanja na cijelom području RH. Povećanje se u najvećoj mjeri odnosi na pasivnu i aktivnu mrežnu opremu za visoka učilišta te drugu računalnu opremu koja će sukladno realizaciji nabava u najvećoj mjeri biti realizirana tijekom 2025. godine.
* Vlada Republike Hrvatske donijela je Odluku o određivanju koordinacijskog središta za industriju, tehnologiju i istraživanja u području kibernetičke sigurnosti (Narodne novine 125/2023) (u daljnjem tekstu: Odluka) kojom se određuje Hrvatska akademska i istraživačka mreža – CARNET (u daljnjem tekstu: CARNET) za obavljanje poslova Nacionalnog koordinacijskog središta za industriju, tehnologiju i istraživanja u području kibernetičke sigurnosti (u daljnjem tekstu: NKS) u Republici Hrvatskoj. Nadalje, istom Odlukom utvrđuju se zadaće i aktivnosti CARNET-a kao NKS-a te se osniva Upravljački odbor NKS-a, određuje se njegov sastav i zadaće, kao i druga pitanja iz djelokruga NKS-a.

Cilj projekta „Uspostava Nacionalnog koordinacijskog središta za industriju, tehnologiju i istraživanja u području kibernetičke sigurnosti” je podržati razvoj Nacionalnog koordinacijskog središta za industriju, tehnologiju i istraživanja u području kibernetičke sigurnosti (NKS), koji će unutar Mreže nacionalnih centara za kibernetičku sigurnost doprinijeti ostvarenju ciljeva Europskog centra za kibernetičku sigurnost (ECCC) utjecanjem na usvajanje i širenje najnovijih rješenja za kibernetičku sigurnost te jačanjem nacionalnih kapaciteta i otpornosti na kibernetičke prijetnje.

Projektne aktivnosti uključuju aktivnosti izgradnje Zajednice i umrežavanja, aktivnosti edukacije, aktivnosti jačanja kapaciteta malih i srednjih poduzeća (MSP) i drugih relevantnih dionika u području kibernetičke sigurnosti kroz pružanje financijske potpore kao i aktivnosti promocije i osvješćivanja.

**RASHODI I IZDACI**

Ukupni planirani rashodi za 2025. godinu iznose 93.039.490,00 EUR što je značajno odstupanje u odnosu na planirane rashode u prethodnoj godini. Do znatnog povećanja planiranih rashoda uglavnom dolazi zbog aktivnosti vezanih za završetak projekta „Digitalna preobrazba visokog obrazovanja e-sveučilišta“ financiranog iz izvora 581, te početka projekta „Uspostava Nacionalnog koordinacijskog središta za industriju, tehnologiju i istraživanja u području kibernetičke sigurnosti” financiranog iz izvora 51 i 12. Na drugim izvorima također dolazi do određenih povećanja planiranih iznosa, u velikoj mjeri zbog aktivnosti na postojećim projektima, ali i zakonskog povećanja plaća.

Najznačajnije promjene u financijskom planu za 2025. godinu i njihova struktura u odnosu na prethodno razdoblje je kako slijedi:

* Planirani rashodi za plaće za zaposlene (IZVOR 11, AKT A628009 - 3111) u nominalnom iznosu 5.772.000,00 EUR. Do povećanja planiranih rashoda u odnosu na 2024. godinu dolazi zbog povećanja broja zaposlenih temeljem zakonskih promjena iz Uredbe o nazivima radnih mjesta, uvjetima za raspored i koeficijentima za obračun plaće u javnim službama NN 22/2024
* Planirani rashodi za usluge zakupnina i najamnina (IZVOR 11, AKT A628009 – 3235) u nominalnom iznosu 1.386.850,00 EUR. Povećanje se djelomično odnosi na nabavu licenci za korištenje Microsoft servisa i usluga, ali i ostalih licenci koje koristi CARNET, a koje su ključne za njegovo poslovanje. Do povećanja je došlo i zbog nadogradnje aplikacije CARNET CTRL čije funkcionalnosti za cilj imaju održivosti inicijalne investicije, prilagodbe tehnološkim standardima, ali i specifičnim potrebama korisnika u školama.
* Planirani rashodi za tekuće donacije u novcu (IZVOR 11, AKT A628009 – 3811) u nominalnom iznosu 300.000,00 EUR. Troškovi se odnose na projekt „Uspostava Nacionalnog koordinacijskog središta za industriju, tehnologiju i istraživanja u području kibernetičke sigurnosti”, a uključuju sredstva koja su namijenjena za financiranje trećih strana (kaskadno financiranje) koje će se provesti kroz najmanje dva otvorena poziva na dostavu projektnih prijedloga . Pozivi će biti usmjereni na NKS-ove korisnike kao što su MSP-ovi, akademska zajednica, industrija, civilno društvo i drugi, a NKS će osigurati 50% financiranja njihovih projektnih prijedloga koji će biti pozitivno ocijenjeni, a koji pokrivaju pozivom definirane teme iz područja kibernetičke sigurnosti.
* Planirani rashodi za intelektualne i osobne usluge (IZVOR 11, AKT A628070, 3237) u nominalnom iznosu 829.520,00 EUR. Do značajnog povećanja planiranih sredstava na stavci u 2025. godini dolazi zbog velikog broja agenata koji pružaju podršku korisnicima CARNET-ovih usluga te sustava Ministarstva znanosti i obrazovanja.
* Planirani rashodi za računalne usluge (IZVOR 11, AKT A628070, 3238) u nominalnom iznosu 661.260,00 EUR Do povećanja na stavci dolazi poglavito zbog nabave sustava za administraciju učeničkih domova te nabave aplikacije e-Suradnik. Nadalje, sa stavke će se financirati i održavanje aplikacije za rezervaciju termina i posudbu opreme čiji su korisnici šira obrazovna zajednica, te nabave usluge virtualnog asistenta za SPO aplikacije (chatbot).
* Planirani rashodi za licence (IZVOR 11, AKT K406669, 4123) u nominalnom iznosu 500.000,00 EUR. Povećanje planiranih rashoda na stavci odnosi se na nabavu komercijalnih trogodišnjih licenci za CARNET-ov produkcijski oblak.
* Planirani rashodi za ulaganja u računalne programe (IZVOR 11, AKT K406669, 4262) u nominalnom iznosu 554.830,00. Povećanje planiranih rashoda odnosi se uglavnom na nadogradnje CARNET-ovog informacijsko poslovnog sustava koji obuhvaća čitavo operativno poslovanje institucije (računovodstvo, planiranje proračuna, skladišno poslovanje, upravljanje kadrovima, obračun i isplate plaće, i dr.). Uz poboljšanje i širenje funkcionalnosti navedenog sustava, CARNET planira isti podizati na višu programsku verziju čime bi osigurao kontinuitet podrške i usklađenost s najnovijim sigurnosnim standardima i tehnološkim zahtjevima.
* Planirani rashodi za komunikacijsku opremu (IZVOR 11, AKT K406669, 4222) u nominalnom iznosu od 802.470,00 EUR. Navedeni iznos se uglavnom odnosi na nabavu računalne opreme za proširenje resursa CARNET-ovih podatkovnih centara.
* Planirani rashodi za ulaganja u ostala prava (IZVOR 11, AKT K628069, 4124) u 2025. godini iznose nula kuna jer se više ne planiraju sredstva za održavanje i nadogradnju starog sustava, Legacy e-Matica. Sredstva za taj sustav bila su predviđena u proračunu za 2024. godinu. Međutim, s obzirom na to da se u 2025. planira pokretanje nove e-Matice, sva daljnja financiranja, uključujući nadogradnje i operativnu podršku, bit će pokrivena kroz projekt „Cjelovita informatizacija sustava odgoja i obrazovanja (CISOO)“. Time Legacy e-Matica i povezana sredstva više nisu potrebni.

Do značajnih povećanja planiranih rashoda u 2025. godini u odnosu na 2024. godinu dolazi na izvoru 561 iz kojeg se financiraju projekti „Unaprjeđenje primjene digitalne tehnologije u obrazovnom sustavu (BrAln)“ i „Cjelovita informatizacija sustava odgoja i obrazovanja (CISOO)“, a njihova struktura i obrazloženja su kako slijedi:

* Planirani rashodi za intelektualne i računalne usluge (IZVOR 561, AKT K628100 – 3237 i 3238) u nominalnim iznosima 413.770,00 EUR i 863.640,00 EUR. Povećanje planiranih rashoda se odnosi na aktivnosti vezanih za provedbu projekta „Unaprjeđenje primjene digitalne tehnologije u obrazovnom sustavu (BrAln)“ na razvoj sustava pametnih preporuka
* Planirani rashodi za ulaganja u računalne programe (IZVOR 561, AKT K628100 – 4262) iznose 1.974.470,00 EUR. Ovo povećanje rashoda prvenstveno je vezano uz projekt „Cjelovita informatizacija sustava odgoja i obrazovanja (CISOO)“, koji obuhvaća razvoj sveobuhvatnog programskog rješenja za obrazovni sustav. Predviđena ulaganja uključuju nadogradnju postojećih sustava, razvoj novih softverskih rješenja te izradu sustava za digitalnu evidenciju izdanih obrazovnih isprava.

Do značajnih povećanja planiranih rashoda u 2025. u odnosu na 2024. dolazi na izvoru 581 iz kojeg se financiraju projekti „Digitalna preobrazba visokog obrazovanja e-sveučilišta“ i „Hrvatska kvantna komunikacijska infrastruktura (CROQCI)“, a njihova struktura i obrazloženja su kako slijedi:

* Planirani rashodi za usluge telefona, pošte i prijevoza (IZVOR 581, AKT K628093 – 3231) u nominalnom iznosu 700.00,00 EUR. Povećanje planiranih rashoda se odnosi na aktivnosti vezane uz projekt „Digitalna preobrazba visokog obrazovanja e-sveučilišta“ – poglavito na nabavu nadogradnje pristupnih linkova za jačanje kapaciteta i stabilnosti pristupnih veza ustanova.
* Planirani rashodi za usluge tekućeg i investicijskog održavanja (IZVOR 581, AKT K628093 – 3232) u nominalnom iznosu 8.685.380,00 EUR. Povećanje planiranih rashoda se odnosi na aktivnosti vezane uz projekt „Digitalna preobrazba visokog obrazovanja e-sveučilišta“ - poglavito za nabavu usluge implementacije aktivne mrežne i pristupne opreme ustanova.
* Planirani rashodi za intelektualne i osobne usluge (IZVOR 581, AKT K628093 – 3237) u nominalnom iznosu 3.636.090,00 EUR. Povećanje planiranih rashoda se odnosi na aktivnosti vezane uz uslugu projektiranja i nadzora aktivne i pasivne mreže, razvoj sadržaja za edukaciju i njene provedbe kao i razvoj sadržaja programa obrazovanja, znanstvena istraživanja (uključujući dozimetriju), te tehničku pomoć pri provedbi projekta „Digitalna preobrazba visokog obrazovanja e-sveučilišta“.
* Planirani rashodi za licence (IZVOR 581, AKT K628093 – 4123) u nominalnom iznosu 1.724.190,00 EUR. Povećanje planiranih rashoda na predmetnoj stavci se odnosi na aktivnosti vezane za projekt „Digitalna preobrazba visokog obrazovanja e-sveučilišta“ i odnosi se na razvoj i licence za softverske sustave koji će se koristiti u provedbi projekta kao pomoć digitalnoj nastavi i unaprijeđenja kompetencija stručno-tehničkog osoblja.
* Planirani rashodi za uredsku opremu i namještaj (IZVOR 581, AKT K628093 – 4221) u nominalnom iznosu 15.936.180,00 EUR. Povećanje planiranih rashoda na predmetnoj stavci odnosi se na aktivnosti vezane za projekt „Digitalna preobrazba visokog obrazovanja e-sveučilišta“ – poglavito na nabavu računalne opreme poput laptopa, monitora, telefona i mobitela, oprema za velike studije (računalna, videokonferencijska), te ormare sa serverima.
* Do značajnih povećanja rashoda za komunikacijsku opremu (IZVOR 581, AKT K628093 –4222) u nominalnom iznosu od 22.894.690,00 EUR dolazi također primarno zbog provedbe projekta „Digitalna preobrazba visokog obrazovanja e-sveučilišta“ u sklopu kojeg će se izgraditi pasivna mrežna infrastruktura za potrebe provedbe projekta, kao i nadogradnja aktivne mrežne opreme u CARNET okosnici.

**NOVA AKTIVNOST - „Uspostava Nacionalnog koordinacijskog središta za industriju, tehnologiju i istraživanja u području kibernetičke sigurnosti”**

Vlada Republike Hrvatske donijela je Odluku o određivanju koordinacijskog središta za industriju, tehnologiju i istraživanja u području kibernetičke sigurnosti (Narodne novine 125/2023) (u daljnjem tekstu: Odluka) kojom se određuje Hrvatska akademska i istraživačka mreža – CARNET (u daljnjem tekstu: CARNET) za obavljanje poslova Nacionalnog koordinacijskog središta za industriju, tehnologiju i istraživanja u području kibernetičke sigurnosti (u daljnjem tekstu: NKS) u Republici Hrvatskoj. Nadalje, istom Odlukom utvrđuju se zadaće i aktivnosti CARNET-a kao NKS-a te se osniva Upravljački odbor NKS-a, određuje se njegov sastav i zadaće, kao i druga pitanja iz djelokruga NKS-a.

Cilj projekta „Uspostava Nacionalnog koordinacijskog središta za industriju, tehnologiju i istraživanja u području kibernetičke sigurnosti” je podržati razvoj Nacionalnog koordinacijskog središta za industriju, tehnologiju i istraživanja u području kibernetičke sigurnosti (NKS), koji će unutar Mreže nacionalnih centara za kibernetičku sigurnost doprinijeti ostvarenju ciljeva Europskog centra za kibernetičku sigurnost (ECCC) utjecanjem na usvajanje i širenje najnovijih rješenja za kibernetičku sigurnost te jačanjem nacionalnih kapaciteta i otpornosti na kibernetičke prijetnje.

Projektne aktivnosti uključuju aktivnosti izgradnje Zajednice i umrežavanja, aktivnosti edukacije, aktivnosti jačanja kapaciteta malih i srednjih poduzeća (MSP) i drugih relevantnih dionika u području kibernetičke sigurnosti kroz pružanje financijske potpore kao i aktivnosti promocije i osvješćivanja.

**PRIJENOS SREDSTAVA IZ PRETHODNE I U SLJEDEĆU GODINU**

|  |  |  |  |  |  |
| --- | --- | --- | --- | --- | --- |
| **Godina** | **IZVOR 31**  **Vlastiti prihodi** | **IZVOR 43 Prihodi za posebne namjene** | **IZVOR 51 Pomoći EU** | **IZVOR 52**  **Ostale pomoći** | **IZVOR 63 Inozemne donacije** |
| 2025 | - | 1.368.340,00 EUR | 2.113.797,00 EUR | 5.207,00 EUR | 430.720,00 EUR |
| 2026 | - | 936.680,00 EUR | 1.404.567,00 EUR | 4.129,00 EUR | 117.690,00 EUR |
| 2027 | - | 505.020,00 EUR | 60.517,00 EUR | - | - |

* Planirani prijenos neutrošenih sredstava na izvoru 43 u nominalnom iznosu 1.368.340,00 EUR. Navedena sredstva ostvarena su kao prihod od registracije nacionalne domene Republike Hrvatske (.hr) koje se registriraju u skladu s Pravilnikom o ustrojstvu i upravljanju vršnom nacionalnom internetskom domenom. Korištenje DNS (Domain Name System) sustava, ostvaruje se kroz nezavisnu organizaciju ICANN (Internet Corporation for Assigned Names and Numbers) te je jedna od primarnih djelatnosti Hrvatske akademske i istraživačke mreže CARNET od 1993. godine.
* Sredstva su akumulirana tijekom godina s obzirom kako CARNET u redovnom radu nije ostvario toliku razinu rashoda da bi se ista utrošila. Kako opseg poslovanja CARNET-a raste tako se očekuje i povećana razina trošenja tih sredstava u narednom proračunskom razdoblju. Navedena sredstva će se potrošiti u skladu sa stavkama unutar predanog financijskog plana za razdoblje 2025.-2027. te za daljnji razvoj i unaprijeđenje kvalitete funkcioniranja nacionalnog domenskog sustava.
* U 2025. godini se očekuje prijenos sredstava na izvoru 51 u nominalnom iznosu 2.113.797 EUR. Veći dio sredstava se odnosi na predfinaciranje za projekt “Uspostava Nacionalnog koordinacijskog središta za industriju, tehnologiju i istraživanja u području kibernetičke sigurnosti“ gdje se 80% sredstava očekuje u 2025. a rashodi projekta i u 2026. i 2027. godini.
* Planirani prijenos neutrošenih sredstava na izvoru 52 odnosi se na predujam za Erasmus+ projekt koji traje do lipnja 2026. godine, te na predujam za projekt R.O.O.T. – Reach Out, Overcome, and Transform koji se provodi u 2025. godini.
* Planirani prijenos neutrošenih sredstava na izvoru 63 odnosi se na sudjelovanje na projektu GÉANT 5-1 koji predstavlja organizaciju 37 europskih akademskih i istraživačkih mreža (National Research and Education Network, NREN) te NORDUNet (predstavnik 5 nordijskih NREN-ova). Neutrošena sredstva se prenose iz godine u godinu sukladno stvarno nastalim troškovima vezanim za provedbu projekta. Sredstva će se potrošiti u skladu sa stavkama unutar predanog financijskog plana za razdoblje 2025. -2027.

**UKUPNE I DOSPJELE OBVEZE**

|  |  |  |
| --- | --- | --- |
|  | Stanje obveza na dan 31.12.2023. | Stanje obveza na dan 30.06.2024. |
| Ukupne obveze | 2.878.241,82 EUR | 1.871.868,75 EUR |
| Dospjele obveze | 1.200,00 EUR | 2.252,73 EUR |